Majkl Kris Predzgar

Nečakaná láska (2019/2021)

Kniha druhá: Úžasné partnerstvo

Ukážka z elektronickej knihy

Príbeh o vzniku lásky na pracovisku medzi kolegami Michaelou a Tomášom, pričom Miška je jeho nadriadenou. Ukazuje vývoj vzťahu od spoločného spoznania. Hlavná časť deja sa odohráva v hlavnom meste Slovenska Bratislave. Kniha druhá - Úžasné partnerstvo je pokračovaním série kníh Nečakaná láska. V prvej časti sú Michaela a Tomáš spolu vo vzťahu, pričom Miška ostala tehotná. Spoločný vzťah sa každým dňom vyvíja. V druhej časti sa zamilujú dve nové postavy Alexis a Peter, ktorých dôležitosť sa ukáže v našej budúcnosti. Myslíte si, že každodenné smeny v obchode sú stále o tom istom? Opak však môže byť pravdou. Denné situácie, ktoré zamestnanci prežívajú v práci, dávajú príbehu to najväčšie čaro. Akákoľvek podobnosť s realitou je čisto náhodná.

Nečakaná láska: Úžasné partnerstvo

Majkl Kris Predzgar

Publico

2021

prvé vydanie

ISBN 978-80-570-2622-8 pdf

ISBN 978-80-570-2623-5 epub

ISBN 978-80-570-2624-2 mobi

Vytvorenie elektronickej verzie Dibuk, s. r. o., 2021

Vytvorené prostredníctvom Publico.sk

„Keď niekoho milujeme, stáva sa naša láska reálnou a zjavnou len vďaka vynaloženej námahe – vďaka tomu, že pre niekoho urobíme krok naviac alebo prejdeme celý kilometer. Láska vždy stojí úsilie; bez námahy sa k nej prísť nedá.“

Morgan Scott Peck

„Zamilovaní zatvárajú pri bozkávaní oči, pretože chcú vidieť srdcom.“

Daphne Du Maurier

Nečakaná láska: Úžasné partnerstvo – Prvá časť

Prvá kapitola: Prezradenie v práci

Dni po dovolenke vo Vysokých Tatrách pomalinky ubiehali. V práci zatiaľ nikto netušil, že Miška a Tomáš sú spolu. Nevedelo sa zatiaľ v Kalderi ani o tom, že Michaela Čamzedová je tehotná a čaká s niekým dieťa. Toto sa moc nepáčilo Tomášovi, lebo trval na tom, aby to hneď po dovolenke oznámila vedúcemu a hlavne nech nevykladá ťažké veci. Tomáš a Miška na FB uverejnili fotky, ale tento album nechali sprístupnený zatiaľ len pre nich dvoch, keďže tam mali veľmi veľa spoločných fotiek. Miška teraz čakala na prvé voľno, aby mohla ísť k svojmu gynekológovi.

Prišla ďalšia spoločná ranná smena, ktorú Miška a Tomáš mali v práci. Ako to už bývalo zvykom, Tomáš opäť na pekárni, keďže mala hlavná pekárka dva týždne dovolenku. Takisto aj dvaja asistenti mali dovolenku. Pekár teda hneď ráno zaparkoval v svojom oddelení, niečo okolo 5:15 načipovaný. Miška prišla ako vždy autom o pár minút neskoršie. Tomáš vytiahol všetky skrine von, zapol prvú pec a nechal ju zohriať. Do pekárne zrazu vošla Miška.

„Ahoj Tomi“, povedala Miška a podišla k Tomáškovi, ktorý sa najprv obzrel na predajňu a potom dal Miške pusu.

„Ahoj Miška. Ako ti je?“, zaujímalo ihneď Tomáša.

„V poriadku som, neboj sa. Musím sa najbližšie voľno objednať u svojho“, naznačila Miška a všimla si, že k mäsu sa blíži kolegyňa Sandra. Daniela ťahala palety a tikáče na predajňu, Dominika s Samkom boli na zelenine.

„Musím ísť. Ľúbim ťa“, zašepkala a rýchlo odišla z pekárne.

„Ahoj Tomi“, pozdravila Sanny, keď zbadala na pekárni Tomáša a ako bolo zvykom, vyplazila mu jazyk. Sanny si samozrejme všimla, kto vychádzal z pekárne. Miška ten vyplazený jazyk samozrejme videla, ale nenechala sa tým nejako znervózniť. Ale všimla si, že aj Tomáš jej tak trošku vyplazil jazyk. Vedela, že oni dvaja si dobre rozumejú. Miška a Sanny teda spoločne vykladali mäso, ktoré dnes dorazilo na predajňu. Sanny si dala dole zelenú mikinu, a ostala v tielku, kde jej bolo vidno ramienka podprsenky a keď sa dobre zohla tak aj oveľa viacej. Viacerí si mysleli, že chce takto niekoho z kolegov zbaliť. Minúty bežali a museli sme otvoriť predajňu. Sanny sedela na 8, Miška na 9 s tým, že behala na storná a vrátenia, Dominika bola ako záloha na 10, keďže mala zeleninu. Miška ráno dávala kasy, keďže jej Daniela dala možnosť, aby sa v tom zlepšila. Ukazovala jej, radila, vysvetľovala, čo bolo pre Mišku veľmi cenné. Treba dodať, že kolegyňa Daniela bola jedna z najlepších osôb na zaúčanie druhých. Sanny sa ponúkla, že pôjde pomôcť Miške na chladený tovar. Zistilo sa, že prišlo päť paliet. Miška v sklade zobrala elektrický paletový vozík. Sanny sa hneď ponúkla, že zoberie prvú paletu, ale Miška ihneď odvetila, že ani omylom. Miška sa totiž potrebovala poriadne naučiť pracovať s elektrickým paletovým vozíkom, lebo zatiaľ jej to až tak dobre nešlo. Preto trvala na tom, že bude všetky palety ťahať ona. Najväčšia sranda pritom bola, že z celej predajne Kalder Karloveská mali oficiálne papiere na elektrický paletový vozík možno piati ľudia. Tomáš drahej už aj radil, čo a ako má robiť, aby sa do toho dostala. Keďže mala vodičák, nemalo by jej to robiť problémy. Miška vedela, že ako asistentka by na ranných smenách mala ťahať kamión, teda všetky palety, čo sa doviezli. Samozrejme, že keď je tehotná, nemala by. Lenže o tom v práci zatiaľ nikto nevedel. Sanny a Miška teda vykladali chladené, Tomáš bol na pekárni, Dominika mala zeleninu v perfektnom stave a pomáhala s mixkou. Tomáš mal na pekárni moc plný mraziaci box, kde už teraz bolo veľmi veľa tovaru. Dnes ešte prišli dva tikáče zmrzlín. Jeden sa vyložil do mraziacej truhly, ktorá bola pôvodne určená na chladiacu a bývalo v nej mäso, ale druhý tikáč išiel do pekárne, kde sa už teraz nedalo vôbec hýbať. Niečo okolo jedenástej Tomáš potreboval zase nejaký ten tovar na pečenie a preto išiel do mraziaku. Dva tikáče vytiahol von a po bočnej strane prešiel až úplne dozadu. Hľadal si tovar, ktorý tu už dnes videl a teraz ho moc potreboval, aby ho dal upiecť. Zrazu sa zavreli dvere na mraziacom boxe, nastala úplná tma. Tomáš sa skúšal po bočnej strane dostať von k dverám.

Miška a Sanny, ktoré boli na chladenom akurát išli s poslednou paletou, ktorú ťahala opäť Miška. Počula, že na pekárni píska pec a treba ju vybrať, ale Tomáša nikde nevidela. Pokračovala k miestam, kde boli vyložené salámy, nátierky a podobné veci. Pec však stále pískala a Miške sa zdalo, že už píska nejako podozrivo dlho.

„Sanny ty si nevidela, kde je Tomáš?“, opýtala sa Miška a snažila sa, aby to neznelo nejako divne.

„Nevidela som ho už dosť dlhšiu dobu“, odvetila kolegyni Sanny. Pec ale stále neprestávala pískať.

„Sanny idem sa pozrieť na pekáreň. Za chvíľku sa vrátim“, odvetila Miška, keďže mala v podstate na starosti s Danielou rannú smenu, a rýchlym krokom sa dostala k pekárni, vošla dnu a pozerala. Bolo jej jasné, že pec, v ktorej sa piekli kaiserky, už dopiekla. Tomáša tu však nebolo. Vtom sa pozrela na dvere mraziaku a zarazilo ju, že tu nevidela bundu. Nebola ani nikde inde položená, na zemi či na balenom pečive. Dvere mraziaku boli zatvorené. „Nie, len to nie“, pomyslela si Miška, rýchlo otvorila dvere mraziaku. Na zemi tu ležal Tomáš. Evidentne ho niekto zavrel v mraziacom boxe a nebol tam chvíľočku. Bol schúlený do klbka, bundu sa snažil mať zapnutú, mal rukavice. Oči mal otvorené, ale zdalo sa, že nevnímajú okolie. Miška sa ho rýchlo chytila, zodvihla ho zo zeme, Tomáš urobil pár krokov, no potom sa mu podlomili nohy a celou váhou išiel na Mišku, ktorá ho ledva udržala.

„Sanny, rýchlo do pekárne!“, kričala Miška, keď vychádzala z mraziaku s Tomášom, ktorý sa jej držal okolo krku, ale bol celou váhou na nej. Sanny započula Miškine volanie a pribehla do pekárne. Zbadala Tomáša. Okamžite pomáhala Miške, aby Tomáša posadili k balenému pečivu.

„Čo sa do pekla stalo?“, pýtala sa rýchlo Sanny.

„Niekto ho zavrel v mraziaku“, odvetila Miška. Tomáš vyzeral celý zmrznutý, Miška skúsila či má pulz a či dýcha. Pulz mal, dych bol veľmi slabý.

„Poď, dáme ho spolu k peci, aby sa zohrial“, povedala Miška, ktorej to hneď napadlo, spolu s Sanny ho zodvihli a presunuli k peci. Zdal sa im strašne ťažký, i keď až tak moc nevážil. Miška otvorila pec, kde boli predtým kaiserky, aby teplo prúdilo na Tomáša. Táto pec bola momentálne najteplejšou. Vtom vošla do pekárne Dominika, ktorá asi na zeleninu započula, ako Miška kričala na Sanny.

„Deje sa niečo....“, chcela sa opýtať Dominika, no zbadala na zemi zmrznutého Tomáša.

„Dominika, okamžite volaj záchranku a bež po Danielu“, povedala ako strela Miška. Dominika okamžite vytiahla telefón a volala záchranku.

„Poprosíme sanitku, Kalder Karloveská, dospelý muž ostal zavretý v mraziacom boxe“, hovorila Dominika a utekala po Danielu. Vbehla do zázemia, hneď potom do kancelárie.

„Danka poď rýchlo! Tomáša niekto zavrel v mraziaku. Potrebujeme okamžite pomoc“, vravela Dominika a videla ako Daniela behom sekundy vstala a utekala s Dominikou naspäť na pekáreň. Tomáš sedel pred pecou, nehýbal sa, nekomunikoval, zdalo sa že ani zrakom nevníma.

„Tomi toto mi nesmieš spraviť, nech ťa to ani nenapadne. Ja čakám tvoje dieťa“, povedala Miška smerom k Tomášovi, ktorý sedel na zemi pred pecou.

„Vy dvaja ste spolu? Ty si s Tomášom tehotná?“, snažila sa vstrebať nové informácie Sanny, ale videla, že Miške idú slzy z očí.

„Neplač Miška. On je bojovník a zvládne to“, odvetila Sanny a chytila Miške ruku. Do pekárne vbehli Daniela s Dominikou. Daniela zbadala Tomáša a mala šťastie, že zostala stáť na nohách. Toto aj ju po psychickej stránke zložilo.

„Niekto ho zavrel v mraziaku. Snažíme sa ho takto zahriať“, povedala Miška a neskrývala slzy.

„Miška neplač“, odvetila Daniela a snažila sa ju ukľudniť.

„Miška má svoj dôvod“, odvetila Sanny a pozrela na Mišku. Daniela a Dominika samozrejme nechápali, o čom je reč.

„Áno baby. Milujem ho z celého srdca, sme spolu vo vzťahu a čakám jeho dieťa“, povedala Miška a rozplakala sa.

„Ty si tehotná?“, nechápala Daniela, pretože takúto vec by mali všetci vedieť, teda hlavne asistenti a vedenie predajne. Do predajne teraz vošli záchranári a bežali smerom k pekárni. Vbehli do pekárne a okamžite sa venovali zmrznutému Tomášovi. Do pekárne vošiel vedúci, lebo asi zbadal záchranárov.

„Máte kontakt na nejakých príbuzných?“, opýtal sa záchranár. Dominika, Sanny a Daniela pozreli na Mišku.

„Ja som jeho príbuzná“, povedala opatrne Miška. Záchranárovi sa to asi nejako nezdalo.

„V akom ste vzťahu s pacientom?“, opýtal sa záchranár Mišky.

„Priateľka a čakám s ním dieťa“, odvetila Miška a videla, že vedúci je riadne šokovaní.

„Budete musieť ísť s nami“, odvetil záchranár a na nosidlách Tomáša niesli smerom von z predajne. Miška pozrela na vedúceho.

„Chcela som to povedať hneď, ako sme sa vrátili z dovolenky, ale nevedela som ako“, odvetila Miška a utekala za záchranármi. Tomáša naložili do sanitky. Daniela, Dominika a Sanny boli ešte v pekárni.

„Ktorý idiot ho do čerta mohol zavrieť v mraziaku“, vravela rozčúlene Sanny, pričom neskrývala, že aj u nej sa objavujú slzy. Mala Tomáša moc rada ako kamaráta. Od doby, čo ho poznala, jej viacero krát ako kamarátke veľmi pomohol. No nie za nejakým účelom ale preto, lebo bola kamarátka, pre neho veľmi cenná. Sanny sa teraz neovládla a začala plakať takisto ako predtým Miška.

„Neplač Sanny, on to zvládne. Je mladý a silný“, odvetila Daniela, ktorá tiež mala určité obavy o kolegu.

„Ja som to tušila, že oni dvaja si spolu začali, ale netušila som, že Miška je už aj tehotná. Ale teraz mi to dáva zmysel. Oni boli spolu na tej dovolenke vo Vysokých Tatrách“, vravela pomaly Sanny a musela sa riadne premáhať, lebo niečo pred určitými kolegami tajila. Vtedy vošli na filiálku policajti. Dvaja ozbrojený členovia policajného štábu, ktorý mierili k pekárni. Zastavili pri Daniele.

„Dobrý deň. Dostali sme hlásenie, že na tejto filiálke sa našiel v mraziacom boxe zamestnanec“, vravel policajt Daniele.

„Poďte za mnou. Ukážeme Vám, kde to bolo“, odvetila Sanny. Z predajne odchádzali zákazníci a evidentne sa filiálka Karloveská zatvárala. Policajti zaevidovali všetky dôkazy a potrebovali kontakt na Tomášovu priateľku Mišku, ktorá ho našla. Zistilo sa aj, že Tomáš nejakým spôsobom buchol, alebo kopol do tlačidla, ktoré malo spustiť na predajni poplach, že je niekto zavretý v mraziaku. Nič vraj ale nebolo na predajni počuť. Sanny ešte robila niečo na chladenom. Oprela sa o akčnú os a rozplakala sa. Daniela dávala po predajni nejaké cenovky a zbadala ju. Rýchlym krokom prišla k Sanny.

„Čo sa deje Sanny? Je to kvôli Tomimu“, opýtala sa Daniela.

„Súvisí to s ním. Danka ja niečo pred vami tajím“, naznačila Sanny a opatrne pozrela na Danielu.

„Nechápem teraz. Čo tajíš pred nami? Vedela si, že Tomáš a Miška sú spolu?“, pýtala sa ďalej Daniela.

„Horšie Danka. Ja som sa zaľúbila. Áno do nášho Tomáška“, odvetila Sanny, Daniela ju opatrne objala.

„Sanny, Tomi už tú pravú našiel. On ju evidentne strašne miluje. Keďže si zaľúbená, niečo ti prezradím. Ja som vedela, že sú spolu na dovolenke. Videla som ich v Ružomberku, boli v rýchliku do Tatier. Sanny, isto sa niekde nájde aj muž pre teba“, hovorila Daniela, pričom sa ju snažila upokojiť. Medzitým k nim prišla aj Dominika, ktorá niesla nejaký akčný tovar do novej akcie. Taktiež zbadala, že Sanny plakala.

Sanitka medzitým Tomáša previezla na Kramáre. Stále nereagoval, nekomunikoval, ale dýchanie sa oproti tomu v Kalderi podstatne zlepšilo. Miška ho držala za ruku.

„Tomi, počuješ ma? Tomi prosím“, opakovala Miška počas prevozu v sanitke. Tomáša teraz viezli na nejaké vyšetrenia a keďže Miška bola z toho celého mimo, nevedela ani na konkrétne aké išiel. Zrazu jej prišla SMS: „Miška sme s tebou, je nám to moc ľúto, čo sa stalo. Držíme Tomáškovi palce nech to zvládne. Prosím daj vedieť, ako je na tom. A blahoželáme vám k vzťahu a tebe k bábätku.“ Podpísaná bola dole Daniela, Sanny a Dominika.

„Slečna, vy ste tu s Tomášom?“, opýtal sa zrazu doktor po nejakom čase strávenom v nemocnici.

„Áno ja som s Tomášom, slečna Čamzedová“, povedala doktorovi.

„Poďte so mnou“, odvetil a viedol Mišku smerom k jednej izbe. Ležal tu Tomáš. Oblečenie z práce na sebe už nemal. Bol riadne pozakrývaný, vyzeralo to, že sa mu už vrátila farba. Samostatne dýchal, čo bolo veľmi dobré. Ale mal zavreté oči.

„Spí?“, opýtala sa Miška.

„Bude v poriadku, len si ho tu pár dní musíme nechať. Ten kto ho vytiahol z mraziaku, a kto ho dal k teplej peci, mu pravdepodobne zachránil život“, odvetil doktor. Miška si sadla na stoličku vedľa Tomáša.

„Slečna nemôžete tu ostať. Ako som počul ste tehotná“, vravel Miške doktor.

„Ostávam pri ňom dňom i nocou, kým sa mi nepreberie“, odsekla Miška, chytila priateľovi ruku, pobozkala ju a stále držala.

Miška bola pri Tomáškovi už veľa hodín. Lekári vôbec nevedeli, ako ju majú donútiť, aby išla domov. Kolegyne z práce sa moc zaujímali, ako na tom je Tomáš, ale mali starosti aj o Mišku, keďže je tehotná. Daniela dnes nabrala ako prvá odvahu a prišla za Miškou.

„Miška, ako ti je?“, spýtala sa, keď vošla do izby.

„Nič moc Danka. Trochu som unavená. Strašne ho milujem. Moc ma to bolí, keď ho takto vidím. Ale som silná, lebo viem, že ma potrebuje“, vravela kolegyni Miška. Tomáš pomalinky pootvoril jedno oko. Miška zacítila, že sa snažil stlačiť jej ruku, ale nešlo mu to.

„Tomáško, som tu pri tebe, zlatko moje“, povedala Miška priateľovi. Tomáš jej teraz stlačil ruku najviac ako sa mu dalo.

„Idem po lekára“, naznačila Daniela a rada vypadla, lebo vidieť kamaráta takto ju ničilo. Miška sa naklonila k Tomášovi a dala mu pusu na líce. Teraz Tomáš aj druhé oko pomaly otváral. Lekár ho prezrel. Medzitým už normálne otvoril oči.

„Miška“, ozvalo sa potichu z Tomášových úst.

„Áno láska, som tu pri tebe“, vravela Miška.

„Bež prosím domov. Si tehotná“, stále potichu išlo z Tomáša.

„Žiadne také, budem pri tebe až kým neodídeš odtiaľto“, vravela Miška, ktorá bola niekedy až moc tvrdohlavá. Daniela k nej pristúpila a dotkla sa jej ramena.

„Miška prosím ťa choď si aspoň na pár hodín pospať. Ostanem pri ňom dobre“, povedala Daniela a pozrela na Mišku. Bolo vidno, že je unavená, ale to, že bola pri Tomášovi jej dávalo nejakým spôsobom silu. Miška evidentne nechcela opustiť Tomáša v tejto situácií.

„Miška, prosím ťa! Si tehotná a ak sa niečo stane vášmu malému v živote si to neodpustíš. Ktorý si vlastne týždeň? Už si bola u gynekológa“, dodala Daniela a videla, že táto veta zabrala.

„Danka prosím postráž mi ho na pár hodín. Je pre mňa všetkým. Potrebujem ho mať v mojom živote. V ktorom som týždni? Druhý alebo tretí, chceli sme teraz cez voľno ísť k môjmu gynekológovi“, povedala Miška, objala Danielu a pomaly sa poberala z izby domov. Skúsila si doma ľahnúť, ale akonáhle zavrela oči mala pred sebou zmrznutého Tomáša, ktorého vytiahla z mraziaku. Aspoň si ale ľahla a dopriala si nejaký odpočinok. A čo bolo hlavné poriadne sa najedla. Tehotná žena predsa len potrebuje viacej živín. Daniela bola zatiaľ pri Tomášovi. Po štyroch hodinách ju prišla vystriedať Dominika. Tomáš stále ležal, ale už evidentne vnímal okolie, a snažil sa komunikovať.

„Dominika“, ozval sa Tomáš chvíľku potom, ako sa prebral zo spánku.

„Ahoj Tomi“, povedala Dominika a chytila ho za ruku.

„Kde je moja láska?“, pýtal sa Tomáš.

„Tomi je doma. Donútili sme ju, aby si išla oddýchnuť. Veď čaká tvoje dieťatko“, vravela opatrne Dominika.

„Kedy príde moja Miška“, pokračoval Tomáš, akoby nepočul Dominiku.

„Tomi chceš ju vidieť?“, opýtala sa Dominika.

„Áno, prosím ťa. Potrebujem ju tu“, znelo ďalej. Dominika si zobrala telefón.

„Miška, nechcem ťa vyrušovať, ale príď prosím. Tomáš sa zobudil a pýta sa po tebe. Potrebuje ťa“, povedala do telefónu Dominika. Miška zobrala auto a letela na Kramáre. Ani nie do pol hodiny bola u Tomáša na izbe.

„Diki Dominika, bež domov k rodine. Moc ti ďakujem“, odvetila Miška, objala Dominiku, pristúpila k Tomášovi, chytila ho za ruku a nežne pobozkala.

„Ahoj zlatko moje“, povedala Miška.

„Miška, si tu“, odvetil Tomáš.

„Áno pri tebe Tomi“, vravela Miška.

„Čo sa stalo? Prečo som v nemocnici?“, pýtal sa Tomáš, chcel si sadnúť, ale Miška ho zatlačila do postele.

„Lež Tomáš. Ty si nič nepamätáš?“, spýtala sa opatrne Miška.

„Neviem čo sa stalo, pamätám si naposledy nás dvoch, ako sme sa rozprávali s Petrou“, vravel Tomáš a Miške napadlo, či netrpí stratou pamäti.

„Tomi vieš kto som že?“, opatrne sa spýtala Miška, pričom z hlasu bolo cítiť isté obavy.

„Michaela Čamzedová, moja priateľka a žena s ktorou budem mať dieťa“, povedal pomaly Tomáš.

„Áno Tomi, ale Petra už dávno v Kalderi nie je. Pamätáš si Vysoké Tatry? Tie dva týždne?“, pýtala sa ďalej. Tomáš si skúšal spomenúť.

„Niečo sa mi marí. Boli sme spolu na dovolenke dva týždne. Tam si otehotnela. Potom sme mali spolu rannú Miška“, spomínal Tomáš.

„Áno moje. Mali sme rannú smenu“, pritakala Miška.

„Prosím zlato, čo sa stalo?“, nechápal Tomáš. Vtedy Miška započula, že prichádza niekto a pýta sa na Tomáša. Bol to nejaký policajt. Miška pustila Tomášovi ruku a išla za ním.

„Čo sa tu deje?“, pýtala sa Miška.

„Vy ste kto?“, opýtala sa policajt.

„Tomášova priateľka“, odvetila Miška mladej žene.

„Slečna potrebujem Vás vypočuť“, odvetil a naznačil Miška, aby išla s ním.

„Za pár minút som tu Tomi“, naznačila svojmu drahému Miška.

„Čo si pamätáte z daného dňa?“, pýtal sa Mišky policajt, keď vyšli z izby.

„Vyťahovali sme s kolegyňou Sanny paletu chladeného tovaru. Už chvíľu pípala pec, že je dopečené. Keď sme s paletou išli okolo pekárne, nikto tam nebol. Pec stále pípala, mne osobne sa zdalo, že už nejako moc dlho píska. Bolo mi to nejaké čudné, lebo Tomáša poznám. Išla som na pekáreň. Pec evidentne dávno dopiekla. Nevidela som nikde položenú, hodenú bundu, ktorá sa používa v mraziaku. A tak ma napadlo, či nie je v mraziaku. Otvorila som ho. Tomáš ležal na zemi, premrznutý, evidentne riadne podchladený. Vytiahla som ho z mraziaku, a kričala na kolegyňu Sanny, ktorá dobehla a pomohla mi dať ho k peci, aby sa zohrial. Potom došla Dominika, ktorá volala záchranku“, vravela Miška mužovi zákona.

„Viete, kto mohol nechať Tomáša zatvoreného v mraziaku?“, odvetil otázkou policajt. Miška ostala ticho.

„Nevieme, kto ho tam zavrel, ale keby nebolo mňa a Sanny, asi by neprežil. Aj doktor sa tak vyjadril“, odvetila Miška a naznačila, že ide k priateľovi. Miška si opäť sadla vedľa Tomáša a chytila ho za ručičku.

„Zlatko, čo sa mi stalo?“, opýtal sa Tomáš.

„Tomi oddychuj, potom ti to poviem, ale teraz musíš oddychovať, nabrať silu. Zlatko ja ťa potrebujem mať pri sebe. A toto mi viacej nerob, ja som pri tebe plakala Tomáško“, vravela Miška a držala stále partnerovi ruku.

„Ja ťa potrebujem moc pri sebe. Som tehotná Tomi. Musíme spolu ísť na gynekológiu“, vravela Miška a pozerala na partnera. Teraz na dvere niekto zaklopal. Miška sa postavila a išla otvoriť. Zbadala Sanny.

„Môžem na chvíľočku vidieť Tomáška?“, opýtala sa Sanny. Miška prikývla, pobozkala Tomáša a nechala ich osamote.

„Ako ti je Tomi?“, opýtala sa Sanny.

„Myslím, že už trochu lepšie“, povedal Tomáš a všimol si, že Sanny na neho nejako inakšie pozerá.

„Sanny stalo sa ti niečo?“, zaujímalo Tomáša, ktorý ju mal dobre prečítanú.

„Tomi, ja ... niekto sa mi strašne zapáčil“, naznačila Sanny.

„Ale veď to je skvelé Sanny. Ty vieš, že ti to moc prajem“, komentoval Tomáš, vtom zbadal, že Sanny idú slzičky. Samozrejme, že nechápal, prečo jej vyšli slzy.

„Ide o to, že mne sa páčiš ty Tomi“, vyšlo z Sanny, otočila sa a s plačom vyšla z izby. Miška ju videla, nechápala, čo sa stalo a preto hneď išla k drahému.

„Čo sa tu stalo?“, pýtala sa ako strela Miška, keď vošla do izby.

„Sanny sa niekto moc páči“, odvetil Tomáš a pozeral na Mišku.

„Ale veď to je dobrá správa nie?“, nechápala Miška.

„Len jej sa páči Tomáško“, poznamenal Tomáš a naznačil Miške, aby ho objala.

„Ja milujem len teba zlatko moje“, dodal pri objatí drahej.

„Aj ja ľúbim len teba“, odvetila Miška.

„Tomáš je v poriadku. Našťastie žiadne poškodenie orgánov, ani nejaké trvalé následky. Treba ho najbližšie dni udržiavať v teple. Pri sprchovaní nie studenú ani ľadovú vodu. Momentálne je jeho organizmus náchylnejší na prechladnutie. Odporúčam, aby ostal aspoň najbližšie dva až tri týždne doma. Nevystavoval sa moc stresu“, vysvetľoval doktor Miške pred prepustením Tomáša.

„Musíme sa zastaviť u nás v Kalderi“, povedala Miška, pričom videla, že Tomáš neprotestuje. Miška odviezla Tomáša na parkovisku pri nákupnom stredisku Ingrid, tu vystúpili a išli do Kalderu. Prišli do zázemia, kde bol vedúci predajne. Behom chvíľky prišli Daniela, Dominika a Sanny, ktoré boli svedkami toho, čo sa tu stalo.

„Som rád, že sme tu všetci. Potrebujeme si ujasniť, čo sa tu stalo“, začal hlavný predstaviteľ filiálky. No Miška sa ujala slova ako prvá.

„Ja mám niečo na srdci. Teraz neriešte, že som tehotná a že som to nenahlásila zamestnávateľovi. Keby som sa nebola išla pozrieť na pekáreň, mohlo byť po ňom. To sa nevedia ľudia pozrieť, či niekto nie je v mraziaku predtým, ako ho zatvoria? Nefungovalo tlačidlo, ktoré po stlačení upozorňuje, že niekto ostal v mraziaku. A pripravte sa, že podáme trestné oznámenie za neúmyselné ublíženie na zdraví. Zatiaľ na neznámu osobu, ale som si istá, že po dodaní kamerového záznamu bude jasné, kto to vykonal“, vravela rýchlo Miška a držala Tomáša za ruku. Bolo vidno, že je poriadne nahnevaná a má v sebe aj sto čertov.

„Skoro mi tu niekto zabil partnera. Otca môjho dieťatka“, odvetila Miška a naznačila, že odchádza. Tomáš išiel za ňou, Sanny bežala za rýchlo za Tomášom, ktorý jej v práci moc chýbal.

„Tomi, ako si na tom?“, pýtala sa Sanny kolegu, ktorého zastavila kúsok za dverami.

„Celkom sa dá Sanny. Ďakujem, že sa pýtaš. Budem v poriadku. Len potrebujem trochu času“, vravel Sanny Tomáš, ktorá sa teraz trošku neovládla a z celej sily ho objala. Miška to samozrejme videla.

„Sanny, mám tu priateľku“, odvetil ihneď Tomáš.

„Chýbaš nám tu. Hlavne mne ako kamarát. Ja sa s tým musím vyrovnať, že si už zadaný. Si super muž a držím Vám moc palce. Buďte spolu šťastný“, vravela Miška, ktorá vedela, že tu má Tomáš svoju drahú, ale neovládla sa.

„Neboj vrátim sa za pár týždňov. Sanny Miška je moja partnerka. Je tehotná, isto budeme manželia. Neboj sa aj tebe sa nájde ten pravý muž“, odvetil Tomáš, ale Sanny nebola jediná, lebo Daniela a Dominika tiež vyšli zo zázemia. Keď zbadali Tomáša, prišli k nemu, najprv Dominika a potom aj Daniela ho objala.

„Ty si nám ale nahnal strach Tomi. Pekne sa daj do poriadku a vráť sa nám“, hovorila Dominika kolegovi. Z predajne sa behom chvíľky hrnuli ďalší zamestnanci, ktorí mali Tomáša radi a vedeli, čo sa tu udialo. Medzi nimi bola aj Ingridka.

„Miška máš pri sebe muža, akého si každá žena praje. Urob ho šťastným dobre“, povedala Sanny Miške.

„Sanny, ja viem že sa mu páčiš, možno aj on tebe, ale on už je šťastný. On našiel mňa a už vie čo je to byť šťastný. Sanny strašne ho milujem. A ešte raz ďakujem za pomoc v pekárni, neviem či by som ho sama bola zvládla“, hovorila Miška kolegynke.

„Rada som pomohla. Ty vieš, že ho mám moc rada“, povedala Sanny kolegyni. K skupinke pomaly prichádzala Nika. Dívala sa hlavne na Tomáša a keď videla, že odchádzajú k pokladniam, rýchlo pribehla k nemu.

„Ahoj Tomi“, povedala Nika, Tomi zastal a pozrel na ňu.

„Nika rád ťa vidím“, naznačil Tomáš, pre ktorého bola úžasnou kamarátkou. Nika pozrela na Mišku.

„Takže toto je tá tvoja vysnívaná princezná?“, opýtala sa trošku s úsmevom Nika.

„Nika ty vieš, ako strašne ju milujem. Často som sa ti zdôveril, lebo tebe sa dá veriť a človek aj vie, že keď tebe niečo povie, necháš si to pre seba a nerozšíriš to po celej predajni. Ľúbim ju a čaká moje dieťatko“, naznačil Tomáš, ale to ho už Nika z ničoho nič poriadne objala.

„Teším sa s tebou Tomáško. Podľa mňa Vám to spolu veľmi pristane. A budeš naj tatinko, akého si to dieťatko môže priať“, dokončila Nika, pristúpila teraz k Miške a trošku opatrnejšie objala aj ju. Keďže mala veľmi rada Tomáša, snažila sa aj Mišku brať tak ako jeho. Vždy sa totiž nájdu chvíľky, keď to medzi kolegami zaškrípe. Toto ale Nika nechcela.

„Blahoželám Miška. Je to naj muž, akého si mohla spoznať. Moc vám držím palce, aby ste spolu boli veľmi dlho“, hovorila Nika, pričom Miška jej ešte podala ruku a potriasli si.

Tomáš a Miška pomalinky opustili Kalder a pobrali sa domov. No nie každý do svojho bytu. Miška zbehla s Tomášom do Dúbravky, aby si zobral nejaké veci a trvala na tom, aby išiel na nejaký čas ku nej. Tomáš neodporoval a súhlasil.

„Miška nemusíš toto robiť“, naznačil Tomáš, keď vystupoval z auta.

„Ja to chcem Tomi. Milujem ťa. Budeš pár dní u mňa a nediskutujem o tom“, odvetila priateľovi Miška. Zaviedla Tomáša do bytu a potom až do izby, kde spávala.

„Tu sa zlož, ľahni si a budeš odpočívať celý dnešný deň. A nedebatujem o tom Tomi“, naznačila Miška, objala partnera a donútila ho, aby si hneď ľahol do postele. Tomáš poslúchol, vyzliekol sa a ľahol si. Samozrejme, že Miška ho poriadne zakryla.

„Budem vedľa v izbe. Odpočívaj Tomi“, naznačila Miška a pobrala sa vedľa. Ubehlo pár minút a keďže Miška nič nepočula, išla skontrolovať priateľa. Tomáš ležal v posteli ...

Koniec ukážky

Table of Contents

Titulná strana

Tiráž

Nečakaná láska: Úžasné partnerstvo – Prvá časť

Prvá kapitola: Prezradenie v práci

Nečakaná láska: Úžasné partnerstvo – Druhá časť